Laura Pirovano

Laura Pirovano (s. 20. marraskuuta 1997 Trento) on italialainen alppihiihtäjä, joka edustaa GS Fiamme Gialle -seuraa.

Euroopan nuorten talviolympiafestivaaleilla 2015 Pirovano saavutti hopeaa suurpujottelussa. Nuorten MM-kilpailuissa Åressa 2017 hän voitti kultaa suurpujottelussa. Cortina d’Ampezzon MM-kilpailuissa 2021 hän oli syöksylaskussa kahdestoista ja Courchevelin / Méribelin MM-kilpailuissa 2023 samassa lajissa neljästoista. Saalbachin MM-kilpailuissa 2025 hän oli syöksylaskussa kolmastoista. Milanon ja Cortinan olympialaisissa 2026 hän sijoittui supersuurpujottelussa viidenneksi ja syöksylaskussa kuudenneksi.

Alppihiihdon maailmancupissa Pirovano kilpaili ensimmäisen kerran Lienzin suurpujottelussa joulukuussa 2015. Ensimmäiset maailmancupin pisteensä hän saavutti Aspenin suurpujottelussa maaliskuussa 2017 oltuaan 23:s. Kymmenen parhaan joukkoon hän selviytyi ensimmäisen kerran oltuaan kymmenes Crans-Montanan alppiyhdistetyssä helmikuussa 2020. Hän on sijoittunut maailmancupin osakilpailuissa parhaimmillaan neljä kertaa neljänneksi, ensimmäisen kerran Crans-Montanan syöksylaskussa tammikuussa 2021. Lisäksi hän on ollut kuusi kertaa viides.

 Lähteet 

Luokka:Italialaiset alppihiihtäjät
Luokka:Vuonna 1997 syntyneet
Luokka:Elävät henkilöt